CELEX: 62018CN0443
Language: lt
Date: 2018-07-04 00:00:00
Title: Byla C-443/18: 2018 m. liepos 4 d. pareikštas ieškinys byloje Europos Komisija / Italijos Respublika

201808030352049952018/C 294/534432018CJC29420180820LT01LTINFO_JUDICIAL20180704394021Byla C-443/18: 2018 m. liepos 4 d. pareikštas ieškinys byloje Europos Komisija / Italijos Respublika
   
 ---documentbreak--- C2942018LT3910120180704LT00533914022018 m. liepos 4 d. pareikštas ieškinys byloje Europos Komisija / Italijos Respublika
   
   (Byla C-443/18)2018/C 294/53Proceso kalba: italų
      Šalys
   
   
      Ieškovė: Europos Komisija, atstovaujama B. Eggers, D. Bianchi
   
      Atsakovė: Italijos Respublika
   
      Ieškovės reikalavimai
   
   Ieškovė Teisingumo Teismo prašo:
   
            1)
         
         
            pripažinti, kad
            
                     —
                  
                  
                     neužtikrinusi, jog izoliuotame plote būtų nedelsiant sunaikinti bent jau visi augalai, užkrėsti Xylella fastidiosa ir esantys ne toliau kaip 20 km atstumu nuo izoliuoto ploto ir likusios Sąjungos teritorijos ribos, Italijos Respublika neįvykdė įsipareigojimų pagal Įgyvendinimo sprendimo (ES) 2015/789 (
                           1
                        ) 7 straipsnio 2 dalies c punktą;
                  
               
                     —
                  
                  
                     neužtikrinusi izoliuotame plote Xylella fastidiosa buvimo stebėsenos, t. y. tinkamu laiku neatlikusi kasmetinių tyrimų, Italijos Respublika neįvykdė įsipareigojimų pagal Įgyvendinimo sprendimo (ES) 2015/789 7 straipsnio 7 dalį;
                  
               
                     —
                  
                  
                     be to, sistemiškai nesiėmusi veiksmų, skirtų nedelsiant užkirsti kelią Xylella fastidiosa plitimui, ir pažeidusi Sprendime (ES) 2015/789 nustatytas konkrečias pareigas, susijusias su užkrėstais plotais, taip leidusi plisti ligai, Italijos Respublika neįvykdė įsipareigojimų pagal Sprendimo (ES) 2015/789 6 straipsnio 2, 7 ir 9 dalis ir 7 straipsnio 2 dalies c punktą ir 7 dalį, Direktyvos 2000/29/CE (
                           2
                        ) 16 straipsnio 1 dalį ir pažeidė ESS 4 straipsnio 3 dalyje įtvirtintą lojalaus bendradarbiavimo pareigą;
                  
               
      
            2)
         
         
            priteisti iš Italijos Respublikos bylinėjimosi išlaidas.
         
      
      Ieškinio pagrindai ir pagrindiniai argumentai
   
   Remiantis Komisijos turima informacija, pagrįsta Italijos Respublikos pateikta informacija, Komisijos atliktais patikrinimais, Europos maisto saugos tarnybos (EFSA) ir kitų įstaigų mokslinėmis ataskaitomis, matyti pavėluotai atlikti tyrimai, pavėluotas užkrėstų augalų naikinimas ir trūkumai juos naikinant, kurių buvo ne tik tada, kad buvo išsiųsta pagrįsta nuomonė, bet ir vėliau pareiškiant šį ieškinį. Todėl Komisija mano, kad įrodė, jog Italija pažeidė bendrą pareigą užkirsti kelią nurodytuose straipsniuose numatytos ligos plitimui ir šis pažeidimas buvo tęstinis.
   (
         1
      )	2015 m. gegužės 18 d. Komisijos įgyvendinimo sprendimas (ES) 2015/789 dėl Xylella fastidiosa (Wells ir kt.) patekimo į Sąjungą ir išplitimo joje prevencijos priemonių (pranešta dokumentu Nr. C(2015) 3415) (OL L 125, 2015, p. 36).
   (
         2
      )	2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000, p. 1; 2004 m. specialusis leidimas lietuvių k., 3 sk., 29 t., p. 258).